**ПРЕДЛОГ О Д Л У К Е**

# О ОЦЕНИ РЕЗУЛТАТА НАУЧНОГ, ИСТРАЖИВАЧКОГ, ОДНОСНО УМЕТНИЧКОГ РАДА КАНДИДАТА

Кандидат др Владета Радовић је, у звању ванредног професора, објавио укупно 29 библиографских јединица, од чега: две (2) монографије (М42 - једна самостална, а друга у коауторству), пет (5) научних радова у тематским зборницима категорије М14, седам (7) научних радова категорије М23, два (2) категорије М24, осам (8) радова категорије М33, један (1) рад категорије М53 и четири (4) М63.

Усмених излагања на међународним научним скуповима, у датом је периоду било дванаест (12), а најзначајнији допринос научно-истраживачког домена, као ванредни професор у последњем изборном периоду, кандидат је остварио монографијама: *Увод у методологију медијског истраживања* (самостално ауторско издање: Талија издаваштво ISBN 978-86-80406-37-4 и Институт за политичке студије – Београд ISBN 978-86-7419-299-3; 259 стр.) и: *Основи методике јавног наступа – Од мисли до поруке – Деонтолошке и стилске одреднице* (358 страница, Б5), у коаторству са: проф. др Иваном Цветановић и проф. др Ванчом Бојковим (Талија издаваштво ISBN 978-86-80406-36-7 и Институт за политичке студије - Београд ISBN 978-86-7419-298-6).

Број и научна, односно методска усмереност објављених публикација у периоду од последњег избора у научно звање, недвосмислено указују на то да је др Владета Радовић активно пратио и моделовао кретања у научној и ужој научној области, а нарочито у предметним областима за које је избор предложен. Са две монографије, објављене у периоду последњег избора, кандидат је остварио укупан ауторски опсег од шест (6) монографија, а обрађивана проблематика у свим делима, укључујући и научне радове, директно је повезана са предметним областима за коју је избор предложен. На тај начин је кандидат остварио и значајан допринос развоју научног и стручног рада у наставно-научним областима којима се бави. Са становишта подручја предмета за које је кандидат предложен по Конкурсу, као и утемељености предметног извештаја, најважнији су радови методолошког, комуниколошког и деонтолошког усмерења.

Увидом у објављена научна дела, као и теоријско-емпиријске радове и саопштења на међународним и домаћим скуповима, могућно је закључити да кандидат располаже компетeнцијама значајним за научна проучавања проблематике у предметним областима Медиолошко-комуниколошког усмерења.

На основу наведене аргументације, кандидату проф. др Владети Радовићу, **даје се позитивна оцена** за резултате у научно-истраживачком раду.

У Нишу, 21. 9. 2023.

Управник департмана за

комуникологију и новинарство

Доц. др Невен Обрадовић



**ПРЕДЛОГ О Д Л У К Е**

**О ОЦЕНИ АНГАЖОВАЊА КАНДИДАТА У РАЗВОЈУ НАСТАВЕ И РАЗВОЈУ ДРУГИХ ДЕЛАТНОСТИ ФАКУЛТЕТА**

Кандидат др Владета Радовић је, у последњем изборном периоду, као ванредни професор, био ангажован у развоју наставе и других делатности Филозофског факултета и Универзитета у Нишу. У домену развоја наставе, активно радећи на унапређењу квалитета наставног процеса, приступ је континуирано иновирао, прилагођавајући га свим захтевима савременог образовања и актуелне реформе високог образовања.

Иновирање наставног процеса и унапређење квалитета наставног рада кандидата је могуће пратити у неколико сегмената:

* Иновирање програмских садржаја који су понуђени студентима и увођење савремених тема, односно актуелне литературе из проучаване области. Уз то и програмска структура поменутих наставних предмета је обогаћивана многобројним примерима који значајно побољшавају квалитет наставе;
* Иновирање наставног процеса, применом интерактивног приступа и имплементацијом стандарда које подразумевају проактиван метод рада који студентима омогућава да искажу сопствено мишљење, идеје и предлоге, да самостално решавају проблеме, а тиме развијају и критичко мишљење;
* Перманентан развој кооперативних облика наставног рада, развојем вештина тимског рада, сарадње, групне анализе и решавања проблема;
* Успостављање партнерског односа са полазницима у наставном процесу, уз уважавање предлога и мишљења студената, као и пружање подршке у реализацији појединих задатака на индивидуалном и групном нивоу;
* Увођење и развој система континуираног оцењивања у процесу вредновања писаних и усмених одговора студената, односно вредновања предиспитних обавеза.

У домену развоја других делатности Филозофског факултета, кандидат је активно учествовао у релевантним процесима одлучивања, односно унапређења наставно-научног процеса у институцији у којој ради, као и укупног развоја установе.

На основу поменутих активности кандидата, Веће департмана за комуникологију и новинарство, проф. др Владети Радовићу даје **позитивну оцену** за ангажовање у развоју наставе и других делатности факултета.

У Нишу, 21. 9. 2023.

Управник департмана за

комуникологију и новинарство

Доц. др Невен Обрадовић



**ПРЕДЛОГ О Д Л У К Е**

**О ОЦЕНИ РЕЗУЛТАТА ПЕДАГОШКОГ РАДА КАНДИДАТА**

Кандидат др Владета Радовић је, као ванредни професор, у периоду од последњег избора у звање, веома активно радио на иновирању и унапређивању квалитета наставног процеса на предметима на којима је ангажован.

У циљу праћења, вредновања и унапређивања квалитета наставног рада, кандидат je у претходном периоду организовао самоевалуацију, која је, као релевантан параметар, садржала и мишљења студената о наставним садржајима, начинима рада, односу према студентима и процесу оцењивања.

На основу потребних анализа званичних листа за евалуацију, које су у претходном периоду студенти анонимно попуњавали, можемо констатовати да:

* студенти јесу задовољни понуђеним програмским садржајима, мада сматрају да нема довољно прилика за примену знања у пракси;
* већина њих посебно истиче задовољство због примене интерактивног приступа у раду (активност, могућност исказивања сопственог мишљења, идеја, као и предлога за решења проблема, радионичарски начин рада, дискусије...);
* кандидат има коректан однос према студентима, развија партнерство у процесу сазнавања, поштује мишљење других и пружајући подршку у процесу реализације појединих задатака, показује флексибилност у захтевима и томе слично;
* студенти високо цене предности континуираног оцењивања, односно предности парцијалне евалуације, вредновање додатних активности (семинарски радови, порт фолио, активност у дискусији, пројектне активности...), имајући у виду ефикасније студирање и постизање бољег успеха.

Резултати евалуационих листи, указују да су студенти задовољни радом кандидата, што потврђују и резултати интерне евалуације квалитета наставног рада на факултету, на основу чега Веће департмана за комуникологију и новинарство, **даје позитивну оцену** за резултате педагошког радапроф. др Владете Радовића.

У Нишу, 16. 9. 2023.

Управник департмана за

комуникологију и новинарство

Доц. др Невен Обрадовић



**ПРЕДЛОГ О Д Л У К Е**

**О ОЦЕНИ РЕЗУЛТАТА КОЈЕ ЈЕ КАНДИДАТ ПОСТИГАО У ОБЕЗБЕЂИВАЊУ НАУЧНО-НАСТАВНОГ, ОДНОСНО УМЕТНИЧКО-НАСТАВНОГ ПОДМЛАТКА НА ФАКУЛТЕТУ**

Кандидат проф. др Владета Радовић је био ментор за две докторске дисертације, више од 30 дипломских и више од 50 дипломских мастер радова. Учашћа у комисијама за израду, оцену и одбрану радова, било је осам за магистарски ниво студија и више од 30 за дипломски и дипломски мастер ниво.

Кандидат је председавао и комисијама за избор у научно звање: ванредни професор два (2), а за избор у звање доцента три (3) пута. Председник комисије или члан за избор у звање: асистент или сарадник у настави, више од 30 пута. Остварено је и више чланстава у комисијама за избор у звања: ванредни професор, доцент и асистент и на матичној, као и на нематичним високошколским институцијама.

Значајно је и менторство младим истраживачима на више научно-истраживачких пројеката (студентима, односно докторандима истраживачима у више пројеката медијских и институција културе: „Медиацентар“, AIESEC, „Регионални центар за образовање“, „Канцеларија за младе“, „Канцеларија за дијаспору“, „Екополисфест“, „Канцеларија за европске интеграције“...). О раду кандидата у процесу припреме и развоја подмладка, превасходно у домену научно-истраживачког рада, сведоче објављени радови у научним часописима и тематским зборницима.

Разноврсна интересовања кандидата и специфичност научне области, омогућавају реализацију менторског рада са студентима у делу израде већег броја семинарских радова, есеја и истраживања актуелних тема и научно-истражиивачког рада у домену изучаване проблематике. Однос који је коректан и сараднички, студентима даје и извесне слободе у избору теме и приступу, а што је нарочито значајно, афирмише креативност и подстиче истраживачку знатижељу. На тај начин, дату област је лакше освајати, док су семинарски и дипломски, као и мастер радови бољег квалитета. Повећано интересовање студената за истраживање медиолошко-комуниколошке проблематике, афирмише самоспознају, а исто тако, потенцијално олакшава и професионалну оријентацију у будућем развоју.

Имајући у виду све наведене разлоге, може бити констатовано да кандидат поседује потребне компетенције за: мотивацију, праћење и, најзад, обезбеђивање научно-наставног подмлатка на факултету и да су резултати његовог рада у том сегменту задовољавајући, на основу чега се проф. др Владети Радовићу **даје позитивна оцена**.

У Нишу, 21. 9. 2023.

Управник департмана за

комуникологију и новинарство

Доц. др Невен Обрадовић

